Tumrapipun ing tanah Jawi, cocoging môngsa limrahipun sami ngangge pranata môngsa ingkang sampun kêlimrah, pranata môngsa wau ingkang dipun ênut ing para among tani. Ing wulan Siyam utawi wulan Nopèmbêr punika (wiwit tanggal 6 Siyam utawi 9 Nopèmbêr) sampun wiwit ngancik môngsa kanêm, nêdhêng-nêdhêngipun môngsa wowohan, wancinipun tiyang anggarap sabin, awit jawahipun sampun wiwit dhawah kala ing môngsa gangsal.